De japanske alper

De japanske alper (japansk: 日本アルプス – Nihon Arupusu) er betegnelsen på en gruppe av tre fjellkjeder sentralt på den japanske hovedøya Honshū. Fjellkjedene består av flere topper over 3 000 meters høyde, inkludert Kita-dake, som er Japans nest høyeste fjell etter Fuji-san.

Fjellkjedene 
 Hidafjellene – «nordalpene». Høyeste topp Hotaka-dake (3 190 moh.). Ligger i prefekturene Nagano, Toyama og Gifu.
 Kisofjellene – «sentralalpene». Høyeste topp Kisokoma-ga-take (2 956 moh.). Ligger i prefekturet Nagano.
 Akaishifjellene – «søralpene». Høyeste topp Kita-dake (3 193 moh.). Ligger i prefekturene Nagano, Yamanashi og Shizuoka.

Navn 
Navnet «De japanske alper» ble lansert av den engelske amatørarkeologen William Gowland (1842-1922) i hans bok Handbook for Travellers in Central and Northern Japan. Han karakteriserte de taggete fjellene som: «noe som kanskje kunne få betegnelsen De japanske alpene».

Referanser

Eksterne lenker 

Fjell i Japan